**Привредна комора Србије**

**Предмет: Одговoр Привредној комори Србије у вези**  **контроле испуњености услова за признавање исплате трошкова запослених за долазак и одлазак са рада,  имајући у виду мишљење МФ бр. 011-00-12/2019-4 од 01. фебруара 2019. године;**

Чланом 104. став 1. Закона о раду („Сл. гласник РС“ бр. 24/05 , 61/05 , 54/09 , 32/13 , 75/14, 13/17 - УС, 113/17 , 95/18) прописано је да запослени има право на одговарајућу зараду, која се утврђује у складу са законом, општим актом и уговором о раду;

Чланом 105. став 1. и 3. Закона о раду, прописано је:

1. Зарада из члана 104. став 1. овог закона састоји се од зараде за обављени рад и време проведено на раду, зараде по основу доприноса запосленог пословном успеху послодавца (награде, бонуси и сл.) и других примања по основу радног односа, у складу са општим актом и уговором о раду.
2. Под зарадом у смислу става 1. овог члана сматрају се сва примања из радног односа, осим примања из [члана 14](http://wx4.cekos.com/ce/index.xhtml?&action=propis&file=03310506.html&path=03310506.html&query=zakon+o+radu&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=#c0014), [члана 42.](http://wx4.cekos.com/ce/index.xhtml?&action=propis&file=03310506.html&path=03310506.html&query=zakon+o+radu&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=#c0042) став 3. тач. 4) и 5), [члана 118.](http://wx4.cekos.com/ce/index.xhtml?&action=propis&file=03310506.html&path=03310506.html&query=zakon+o+radu&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=#c0118) тач. 1-4), [члана 119](http://wx4.cekos.com/ce/index.xhtml?&action=propis&file=03310506.html&path=03310506.html&query=zakon+o+radu&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=#c0119), [члана 120.](http://wx4.cekos.com/ce/index.xhtml?&action=propis&file=03310506.html&path=03310506.html&query=zakon+o+radu&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=#c0120) тачка 1) и [члана 158.](http://wx4.cekos.com/ce/index.xhtml?&action=propis&file=03310506.html&path=03310506.html&query=zakon+o+radu&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=#c0158) овог закона.

Чланом 118. став 1. тачка 1) Закона о раду, прописано је да запослени има право на накнаду трошкова у складу са општим актом и уговором о раду, за долазак и одлазак са рада, у висини цене превозне карте у јавном саобраћају, ако послодавац није обезбедио сопствени превоз.

 Дакле, Закон о раду прописује право запосленог на накнаду трошкова у складу са општим актом и уговором о раду, за долазак и одлазак са рада, у висини цене превозне карте у јавном саобраћају, ако послодавац није обезбедио сопствени превоз, које примање, сагласно истом закону се не сматра зарадом.

Чланом 13. став 1. и чланом 14. став 1. Закона о порезу на доходак грађана („Сл. гласник РС“ бр. 24/01, ... , 95/18) прописано је да се под зарадом у смислу овог закона, сматра зарада која се остварује по основу радног односа, дефинисана законом којим се уређују радни односи и друга примања запосленог, те да се зарадом, у смислу овог закона, сматрају и примања у облику бонова, хартија од вредности, осим акција стечених у поступку својинске трансформације, новчаних потврда, робе, као и примања остварена чињењем или пружањем погодности, опраштањем дуга, као и покривањем расхода обвезника новчаном надокнадом или непосредним плаћањем.

Чланом 18. став 1. тачка 1) Закона о порезу на доходак грађана, прописано је да се не плаћа порез на зараде на примања запосленог од послодавца по основу накнаде трошкова превоза за долазак и одлазак са рада - до висине цене месечне превозне карте у јавном саобраћају, односно до висине стварних трошкова превоза, а највише до 3.914,00 динара месечно (неопорезив износ трошкова превоза за долазак и одлазак са рада који је у примени у периоду од 01.02.2019. до 31.01.2020. године)

У Мишљењу Министарства финансија број 011-00-12/2019-04 од 01.02.2019. године, поред осталог наведено је да, уколико послодавац нема веродостојне рачуноводствене исправе на основу којих доказује да је на адекватан начин надокнадио трошак запосленог за одлазак и долазак са рада (на пример: рачун за куповину месечне преплатне карте, дневне карте или карте за једну вожњу у јавном первозу, рачун за гориво у случају коришћења сопственог возила и сл.) ти трошкови му се не могу признати као расход.

Дакле, сагласно напред наведеним одредбама Закона о раду и Закона о порезу на доходак грађана, као и Мишљењу Министарства финансија број 011-00-12/2019-04 од 01.02.2019. године, послодавци – порески обвезници, дужни су да за исплате извршене запосленима, на име накнада трошкова за долазак и одлазак са рада, поседују веродостојне рачуноводствене исправе, и то: рачун за куповину месечне претплатне карте, дневне карте или карте за једну вожњу у јавном превозу, рачун за гориво у случају коришћења сопственог возила и сл. на основу којих, у контроли доказују да предметне исплате, заиста представљају накнаду трошкова запослених за долазак и одлазак са рада.

Наиме, како је напред наведено, чланом 118. став 1. тачка 1) Закона о раду, прописано је да запослени има право на накнаду трошкова у складу са општим актом (колективни уговор и правилник о раду) и уговором о раду, за долазак и одлазак са рада, у висини цене превозне карте у јавном саобраћају, ако послодавац није обезбедио сопствени превоз.

Дакле, послодавац својим општим актом, колективним уговором или правилником о раду, као и уговором о раду, ближе уређује права запосленог на исплату трошкова превоза за долазак и одлазак са рада као што су висина накнаде трошкова превоза за долазак и одлазак са рада узимајући у обзир удаљеност места становања запосленог од места рада, на који начин ће запосленима бити надокнађени трошкови превоза, на пример: куповином месечне претплатне карте у јавном саобраћају или исплатом новчаног износа у висини месечне претплатне карте у јавном саобраћају, и тд. при чему је неопходно да послодавац за исплаћене трошкове превоза запосленима поседује доказе да исти, заиста представљају накнаду трошкова запослених за долазак и одлазак са рада, као што су: рачуни за куповину месечних преплатних карата, дневних карата или карата за једну вожњу у јавном первозу, фискални исечци и рачуни за гориво на име примаоца накнаде, у случају коришћења сопственог возила, при чему је неопходно да количина горива, у рачунима којима се правда гориво утрошено за превоз запосленог, од места становања до места рада, одговара стварној потрошњи горива за ту релацију. Начин мерења удаљености места становања запосленог од места рада, као и норматив потрошње горива за ту релацију, утврђује сам порески обвезник у својим актима.

**Пример:** ***Просечна потрошња по километру утврђена на основу фабрички декларисане потрошње конкретног возила X удаљеност запосленог од места становања до места рада X 2 (за један радни дан) X број дана у месецу у којима је запослени долазио на посао*** = износ документованих трошкова који се може признати, а максимално у износу прописаним чланом 118. став 1. тачка 1) Закона о раду.

Имајући у виду Мишљење Министарства финансија број 011-00-12/2019-4 од 01.02.2019. године, у Сектору за контролу су у току активности око израде Упутства за контролу услова за признавање исплате трошкова запослених за долазак и одлазак са рада.

25.04.2019 ПОРЕСКА УПРАВА